stanford-oval/wikipedia huggingface dataset:
Paikallislehti

Paikallislehti on yleisesti käytetyn määritelmän mukaan yhden tai useamman kunnan alueella yhden tai useamman kerran viikossa ilmestyvä tilattava sanomalehti. Kansainvälisen määritelmän mukaan paikallislehtiä ovat 1–3 kertaa viikossa ilmestyvät tilattavat lehdet.
Paikallislehti keskittyy sisällöltään paikallisiin, ilmestymiskuntiensa uutisiin. Paikallislehti uutisoi paikallisten asukkaiden asioista, tulevista ja menneistä tapahtumista, paikallisesta urheilusta, politiikasta, ruohonjuuritason asioista. Paikallislehden mainokset ovat paikallisia, jolloin ne saavuttavat levikkialueen asukkaat. Paikallislehdissä ilmoitusten osuus on yleensä alle puolet lehden kokonaissisällöstä ja toimituksellisen sisällön osuus yli puolet sisällöstä.
Paikallislehdellä tulee olla virallinen ja vuosittain tarkastettava levikki. Ilmaiseksi jaettavat mainoslehdet eli ilmaisjakelut eivät ole paikallislehtiä. Jotkin ilmaisjakelut voidaan laskea kuuluvaksi ns. kaupunkilehtien ryhmään. Ilmaisjakelut eivät voi käyttää itsestään paikallislehti-nimikettä, koska niillä ei ole tarkistettua levikkiä.
Suurin osa Suomen paikallislehdistä ilmestyy 1–3 kertaa viikossa, jotkut useammin (esimerkiksi Itä-Häme ja Borgåbladet). Vähintään neljä kertaa viikossa ilmestyvä sanomalehti on päivälehti.
Paikallislehtien muodostama Suomen Paikallislehtien Liitto ry liittyi Sanomalehtien Liittoon, ja liiton sisälle muodostettiin erillinen Paikallislehtineuvottelukunta. Suomessa ilmestyy 163 paikallislehteä.
Paikallislehtien päätoimittajilla on oma yhdistys, jonka nimi on Paikallislehtien Päätoimittajayhdistys ry (PPY) . Siihen hyväksytään jäseniksi tilattavien paikallislehtien päätoimittajat, joiden johtamilla lehdillä on Levikintarkastus Oy:n tarkastama virallinen levikki. Paikallislehtien yhteinen ilmoitusmyyntiyhtiö on Suomen Paikallismediat Oy , jonka paikallislehdet omistavat.
Paikallislehdet ovat järjestäneet vuodesta 1963 alkaen Paikallislehtikilpailun. Tilasto kilpailussa menestyvistä lehdistä on saatavilla Sanomalehtien Liitosta.
Paikallislehtien Päätoimittajayhdistys PPY jakaa vuosittain 3 000 euron suuruisen paikallislehdistön journalistipalkinnon, jota ovat lisäksi rahoittamassa Paikallislehtineuvottelukunta ja paikallislehtien kustantajat. Vuonna 2009 palkinnon sai Suupohjan Sanomien pitkäaikainen toimittaja Tauno Riihiluoma, vuonna 2010 Laukaa-Konnevesi-lehden päätoimittaja Arja Korpela, vuonna 2011 Jämsän Seudun toimittaja Ilkka Palmu, vuonna 2012 Loviisan Sanomien päätoimittaja Arto Henriksson.
Paikallislehtiä Suomessa

| paikallislehti | vuodet | kotipaikka | ilmestymis- päivä | levikki |
| --- | --- | --- | --- | --- |
| Annonsbladet | 1925– | Kemiö |  |  |
| Helsingin Ympäristölehti | 1935– | Malmi |  |  |
| Hämeenkyrön Sanomat | 1922– | Hämeenkyrö |  |  |
| Ilmajoki-lehti | 1929– | Ilmajoki |  |  |
| Jaakkiman Sanomat | 1906– | Ilmajoki |  |  |
| Järviseutu | 1940 | Seinäjoki |  |  |
| Kangasalan Sanomat | 1918– | Kangasala |  |  |
| Kankaanpään Seutu | 1939– | Kankaanpää |  |  |
| Karkkilan Tienoo | 1948– | Karkkila |  |  |
| Kauhajoen Kunnallislehti | 1925– | Kauhajoki |  |  |
| Komiat | 1927– | Kauhava |  |  |
| Koillis-Häme | 1931– | Jämsä |  |  |
| Koillissanomat | 1950– | Kuusamo |  |  |
| Kotiseudun Sanomat | 1960– | Pihtipudas |  |  |
| Auranmaan Viikkolehti | 1926– | Karinainen |  |  |
| Alasatakunta | 1949– | Eura |  |  |
| Kuorevesi-Mänttä-Vilppula | 1925– | Mänttä |  |  |
| JP-Kunnallissanomat | 1955– | Jalasjärvi ja Peräseinäjoki |  |  |
| Kurikka-lehti | 1931– | Kurikka |  |  |
| Kurkijokelainen | 1949– | Loimaan kauppala |  |  |
| Kurun Lehti | 1933– | Kuru |  |  |
| Laitilan Sanomat | 1925– | Laitila |  |  |
| Lapuan Sanomat | 1932– | Lapua |  |  |
| Lauttakylä-lehti | 1913– | Huittinen |  |  |
| Lempäälän-Vesilahden Sanomat | 1933– | Lempäälä |  |  |
| Loimaan Lehti | 1913– | Loimaan kauppala |  |  |
| Lopen Lehti | 1935– | Loppi |  |  |
| Nivala-lehti | 1949– | Nivala |  |  |
| Orimattilan Sanomat | 1951- | Orimattila, Pukkila, Myrskylä | ti, to | 3440 |
| Oriveden Sanomat | 1929– | Orivesi |  |  |
| Outokummun Seutu | 1968– | Outokumpu, Polvijärvi | torstai |  |
| Paikallissanomat | 1924– | Vammala |  |  |
| Paikallislehti Sisä-Savo | 1965– | Suonenjoki |  |  |
| Parikkalan Sanomat | 1908– | Parikkala |  |  |
| Perhonjokilaakso | 1970 | Veteli | torstai | 6 628 |
| Pielisjokiseutu | 1963– | Eno, Kontiolahti | torstai |  |
| Perniönseudun Lehti | 1941– | Perniö |  |  |
| Pitäjäsanomat | 1951– | Orimattila |  |  |
| Pohjankyrö | 1950– | Isokyrö |  |  |
| Pohjois-Satakunta | 1913– | Ikaalinen |  |  |
| Punkalaitumen Sanomat | 1909– | Punkalaidun |  |  |
| Pyhäjärven Sanomat | 1955– | Pyhäjärvi | keskiviikkoisin |  |
| Rannikkoseutu | 1932– | Turku |  |  |
| Ruovesi | 1919– | Ruovesi |  |  |
| Sampo | 1942– | Saarijärvi |  |  |
| Savitaipale | 1950– | Savitaipale |  |  |
| Sisä-Suomen Lehti | 1960– | Äänekoski |  |  |
| Somero | 1925– | Somero |  |  |
| Tervakosken Kaiku | 1922– | Tervakoski |  |  |
| Tyrvään Sanomat | 1894– | Vammala |  |  |
| Urjalan Sanomat | 1917– | Urjala |  |  |
| Uusmaan Kunnallislehti | 1930– | Lohja |  |  |
| Uutis-Valjakko | 1957–1992 | ilmestyy: Naantali, Raisio, Rusko, Masku, Nousiainen, Lemu, Askainen, Vahto, Velkua, Merimasku, Rymättylä, Mynämäki, Mietoinen ja Karjala | tiistai ja perjantai |  |
| Vakka-Suomen Sanomat | 1949– | Uusikaupunki |  |  |
| Viialan Sanomat | 1951– | Viiala |  |  |
| Viiden Kunnan Sanomat | 1950– | Karstula |  |  |
| Viitasaaren Seutu | 1933– | Viitasaari |  |  |
| Virtain, Ähtärin, Alavuden ja Töysän Sanomat | 1921– | Virrat |  |  |
| Ylä-Satakunta | 1934– | Parkano |  |  |
| Äänekosken Kaupunkisanomat | 2011– | Äänekoski |  |  |
Aiheesta muualla

Sanomalehtien liitto, jäsenet[vanhentunut linkki]
Paikallismediat Oy, Luettelo paikallislehdistä
Paikallislehtien Päätoimittajayhdistys
EbXML

EbXML (lyhenne sanoista Electronic business Extensible Markup Language) on määritysperheselvennä, joka sisältää joukon standardeja ja muita määrityksiä sähköiseen liiketoimintaan.
EbXML-hankkeen tarkoituksena on edistää sähköistä kaupankäyntiä sekä yhtenäistää säädöksiä ja teknisiä ratkaisuja, parantaen siten kaikkien liiketoiminnan osapuolten toimintaa. Pyrkimyksenä on luoda globaali yhteisö, jossa eri yritykset koosta tai sijainnista riippumatta voivat viestiä keskenään ja löytää uusia osapuolia liiketoimintaansa.
EbXML-määritysperhe tarjoaa yrityksille kehyksen elektronisen liiketoiminnan käyttöönottoon, liikekumppaneiden löytämiseen, tiedonvälitykseen sekä yhteistyön ja sopimusten hallintaan.
Historiaa

kehitys alkanut 1999
laajan yhteistyön tuloksena syntynyt kokonaisuus
projektissa mukana alusta asti
OASIS (Organization for the Advancement of Structured Information Standards)
UN/CEFACT (United Nations Centre for Trade Facilitation and Electronic Business)
Tärkeimmät komponentit

BPSS-kieli (Business Process Spesification Schema)
Tietorekisteri (Registry, repository)
Yhteistyökäytäntöprofiilit eli CPP:t (Collaboration Protocol Profile)
Yhteistyökäytäntösopimukset eli CPA:t (Collaboration Protocol Agreement)
Nykytilanne

ebXML:n on sanottu olevan enemmän kunnianhimoinen standardointihanke kuin käytännöllinen määritysperhe. Toimialariippumattomana hankkeena ebXML ei ole kyennyt määrittelemään monia asioita niin yksityiskohtaisesti kuin monet olisivat halunneet. Tämä on hidastanut standardien leviämistä ja ebXML:n käyttöönottoa.
Lisätietoa

Sähköisen liiketoiminnan määritysperheet ebXML ja RosettaNet -harjoitustyö
Luettelo miekkailun Suomen-mestareista

Tämä on luettelo miekkailun Suomen-mestareista. Mestaruuksista on kilpailtu vuodesta 1929 alkaen miesten floretilla, kalvalla ja säilällä. Naiset tulivat mukaan vuonna 1950 floretilla. Joukkuemestaruuksia on jaettu vuodesta 1954. Naisten kilpailuvalikoima laajeni kalpaan vuonna 1987, ja säilällä naiset ottelivat ensimmäisen kerran vuonna 1997.
Joukkuekilpailut > Sekajoukkueet

| Vuosi | Kalpa | Lähde |
| --- | --- | --- |
| 2016 | Habda |  |
Christopher McQuarrie

| Christopher McQuarrie |
| --- | --- |
 McQuarrie vuonna 2012.
Henkilötiedot
Ammatti:  käsikirjoittaja, ohjaaja, tuottaja
Ohjaaja
Aktiivisena:  1993–
Tunnetuimmat ohjaukset:  Tuhon tiellä Jack Reacher: Tappajan jäljillä Mission: Impossible – Rogue Nation
Palkinnot
 Oscar-palkinto 1995 Epäillyt 
Aiheesta muualla
IMDb 
Elonet
Christopher McQuarrie (s. 1968) on yhdysvaltalainen Oscar-palkittu käsikirjoittaja, ohjaaja ja tuottaja. Hän on tehnyt urallaan useasti yhteistyötä ohjaaja Bryan Singerin ja näyttelijä Tom Cruisen kanssa.
McQuarrie voitti parhaan alkuperäisen käsikirjoituksen Oscar-palkinnon elokuvista Epäillyt vuonna 1995.
Filmografia

Kuka on syyllinen (käsikirjoitus, 1993)
NYPD Blue (televisiosarja, käsikirjoitus, 1994)
Epäillyt (käsikirjoitus, 1995)
Tuhon tiellä (ohjaus, käsikirjoitus, 2000)
Operaatio Valkyrie (käsikirjoitus, tuottaja, 2008)
Valitut (televisiosarja, luoja, käsikirjoitus, 2010)
The Tourist (käsikirjoitus, 2010)
Jack Reacher: Tappajan jäljillä (ohjaus, käsikirjoitus, 2012)
Wolverine (käsikirjoitus, 2013)
Jack the Giant Slayer (käsikirjoitus, 2013)
Edge of Tomorrow (käsikirjoitus, 2014)
Mission: Impossible – Rogue Nation (ohjaus, käsikirjoitus, 2015)
Jack Reacher: Never Go Back (tuottaja, 2016)
Rogue One: A Star Wars Story (käsikirjoituksen muokkaus, 2016)
The Mummy (käsikirjoitus, 2017)
Mission: Impossible – Fallout (ohjaus, käsikirjoitus, tuottaja, 2018)
Mission: Impossible – Dead Reckoning Part One (ohjaus, käsikirjoitus, tuottaja, 2023)
Mission: Impossible – The Final Reckoning (ohjaus, käsikirjoitus, tuottaja, 2025)
Aiheesta muualla

Christopher McQuarrie Elonetissä.
Christopher McQuarrie Internet Movie Databasessa. (englanniksi)
Christopher McQuarrie Twitterissä
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Yhdysvallat  Japani  Tšekki  Korea  Alankomaat  Puola 
Tieteilijät:  CiNii 
Henkilöt:  Deutsche Biographie  Elonet 
Muut:  SNAC  IdRef
HMS Circe (J214)

| HMS Circe |
| --- | --- |
 HMS Circe

Aluksen vaiheet
Rakentaja:  Harland and Wolff, Belfast
Kölinlasku:  21. heinäkuuta 1941
Laskettu vesille:  27. kesäkuuta 1942
Palveluskäyttöön:  16. lokakuuta 1942
Poistui palveluskäytöstä:  romutettu 1966
Tekniset tiedot
Uppouma:  850 t
Pituus:  68,58 m (kokonaispituus)
Leveys:  10,82 m
Syväys:  2,59 m
Koneteho:  2 000 shp
Nopeus:  16,5 solmua
Miehistöä:  85
Aseistus
Aseistus:  1 × 4″ (102 mm) QF Mk V -ilmatorjuntatykki 4 × Oerlikon 20 mm
HMS Circe (viirinumerot M214 ja J214) oli Britannian Kuninkaallisen laivaston vuonna 1942 valmistunut Algerine-luokan miinanraivaaja toisessa maailmansodassa.
Valmistus

Alus tilattiin 15. marraskuuta 1940 Harland and Wolffin telakalta Belfastista, missä köli laskettiin 21. heinäkuuta 1941 telakkanumerolla 1137. Alus laskettiin vesille 27. kesäkuuta 1942 ja valmistui vielä samana vuonna 16. lokakuuta.
Päälliköt

Aluksen päällikköinä olivat:
James Hugh McIan Malcolm 1. elokuuta 1942 – maaliskuu 1944
Alfred William Geen maaliskuu 1944 – vuoden puoliväliin
Alfred William Geen lokakuu 1944 – maaliskuu 1945
Charles Delphin Abbott maaliskuu 1945 – 20. kesäkuuta 1946
AIDC F-CK-1 Ching-kuo

| F-CK-1 Ching-kuo |
| --- | --- |
 ROCAF F-CK-1A
Tyyppi:  hävittäjä
Alkuperämaa:   Taiwan
Valmistaja:  Aerospace Industrial Development Corporation
Ensilento:  28. toukokuuta 1989
Esitelty:  tammikuussa 1994
Tila:  käytössä
Pääkäyttäjät:  Taiwanin ilmavoimat
Valmistusmäärä:  131 
Valmistusvuodet:  1990–2000
Kuvassa esiintyy AIDC F-CK-1 Ching-Kuo -koneen esituotantomalli.
AIDC F-CK-1 Ching-kuo (經國號戰機) IDF, Indigenous Defensive Fighter on monessa roolissa toimimaan pystyvä (eng. multirole fighter) kevyt suihkuhävittäjälentokone. Se suunniteltiin ja valmistettiin Taiwanissa, joskin yhdysvaltalaisten avustuksella. Ensilento tapahtui vuonna 1989. Vuosina 1990–2000 tätä konetyyppiä tuotettiin 130 koneyksilöä, ja se on edelleen aktiivisesti palveluskäytössä. Konetyyppi kehiteltiin, koska Taiwanin hallitus ei voinut solmia koneostoja amerikkalaisten F-20 Tigershark -konetyypin suhteen.
Ching-kuo nimettiin Taiwanin presidentin mukaisesti. Yhdysvallat alkoi lähentää välejään Kiinaan, joten taiwanilaiset eivät enää saaneet ostettua uusia taistelukoneita ikääntyvien F-5 ja F-104 Starfighter -tyyppien korvaajaksi. Tämä ei kuitenkaan estänyt tietotaidon ja konsultoinnin välittämistä Taiwanille. Myöhemmin Taiwan sai omat F-16 Fighting Falcon -hävittäjänsä. Tämä seikka pienensi F-CK-1 -tyypin tuotantomäärää.
Konetyypin lakikorkeus on 16 800 metriä, ja huippunopeus on 2 200 km/h eli 1,8 Machia. Konetyyppi käyttää sekä 20 mm Vulcan-tyyppistä tykkiä että ilmataisteluohjuksia. Tarkkuusohjattujen täsmäpommien käyttö on tällä koneella mahdollista.
Suihkumoottoritehot ovat: 27 kN kuivana ja 42 kN jälkipoltolla. Konetyyppi käyttää kahta suihkumoottoria.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:AIDC_F-CK-1_Ching-kuo
Kirjallisuutta

Crosby, Francis: Modern Fighter Aircraft – an illustrated history of war planes from 1945 to the present day, s. 28.  Lontoo, Englanti:  Southwater/Anness Publishing, 2004.  ISBN 1-84215-991-7  (englanniksi)
Sharpe, Michael: Attack and interceptor jets – 300 of the world’s greatest military jet aircraft, s. 15.  Lontoo, Englanti:  Grange Books, 2001.  ISBN 1-84013-335-X  (englanniksi)
Aiheesta muualla

http://www.milavia.net/aircraft/ching-kuo/ching-kuo.htm
http://www.taiwanairpower.org/af/idf.html (Arkistoitu – Internet Archive)
http://www.military-today.com/aircraft/aidc_fck1_ching_kuo.htm (Arkistoitu – Internet Archive)
http://www.militaryfactory.com/aircraft/detail.asp?aircraft_id=422
http://www.avionslegendaires.net/avion-militaire/aidc-f-ck-1-ching-kuo/(ranskaksi)
http://www.ainonline.com/social-tags/aidc-f-ck-1-ching-kuo (Arkistoitu – Internet Archive)
Dublinin lentoasema

Dublinin lentoasema (engl. Dublin Airport, iiriksi Aerfort Bhaile Átha Cliath) (IATA: DUB, ICAO: EIDW) on Irlannin vilkkain lentoasema. Noin 30 miljoonaa matkustajaa kulkee sen kautta vuosittain. Lentoasema sijaitsee Dublinin kreivikunnassa 10 kilometriä Dublinin kaupungista pohjoiseen.
Dublinin lentoasema on Irlannin kansallisen lentoyhtiön, Aer Lingusin, ja Euroopan suurimman halpalentoyhtiön, Ryanairin, tukikohta.
Tietoja

Lentoaseman luona on noin 22 000 pysäkointipaikkaa
Lentokenttä toimii ympäri vuorokauden koko vuoden
86 % lentoaseman lennoista on reittilentoja, loput ovat charter-lentoja
Lentoasema on Euroopan viidenneksi nopeimmin kasvava lentoasema
Lentoasema on maailman 66. suurin lentoasema ja kansainvälisissä ennoissa se on 19. suurin
Tietoja > Vilkkaimmat reitit (2017)

Lontoo-Heathrow
Lontoo-Gatwick
Amsterdam
Manchester
Birmingham
Lontoo-Stansted
Pariisi-Charles de Gaulle
Edinburgh
New York-JFK
Barcelona
Aiheesta muualla

Kuvia tai muita tiedostoja aiheesta Dublinin lentoasema Wikimedia Commonsissa
Dublinin lentoasema
Dublin Airport Authority
Irlannin lentoasemat
Belfast City
Belfastin kansainvälinen lentoasema
Connemara
Cork
Derry
Donegal
Dublin
Galway
Kerry
Knock
Shannon
Sligo
Waterford
Käännös suomeksi
Pilar del Castillo

| Pilar del Castillo Vera |
| --- | --- |

Euroopan parlamentin jäsen
 14.7.2009–  
Ryhmä:  EPP-ryhmä
Henkilötiedot
Syntynyt: 31. heinäkuuta 1952 (ikä 72) Nador, Espanja
Kansalaisuus:  espanjalainen
Tiedot
Puolue:  Kansanpuolue
Pilar del Castillo Vera (s. 31. heinäkuuta 1952 Nador, Espanja) on espanjalainen poliitikko. Del Castillo Vera edustaa kansanpuoluetta. Del Castillo Vera on toiminut Euroopan parlamentin jäsenenä heinäkuusta 2009 lähtien. Hän edustaa Euroopan parlamentissa keskusta-oikeistolaista EPP-ryhmää.
Plácido Galindo

Plácido Galindo (9. maaliskuuta 1906 Lima, Peru – 22. lokakuuta 1988) oli perulainen jalkapalloilija, pelipaikaltaan keskikenttäpelaaja. Hän oli pituudeltaan 168-senttimetrinen.
Galindo edusti koko yhdeksänvuotisen ammattilaisuransa Universitariota. Hän liittyi Perun A-maajoukkueeseen heinäkuussa 1930 ja pelasi kaksi ottelua saman vuoden MM-kilpailuissa.
ATRAC

ATRAC (lyhenne sanoista Adaptive TRansform Acoustic Coding) on Sonyn kehittämä häviöllinen äänenpakkausmenetelmä, jota käytetään MiniDisceissä ja muissa Sonyn soittimissa. ATRAC kehitettiin vuonna 1992, tehokkaammat ATRAC3 ja ATRAC3plus seurasivat vuosina 1999 ja 2002.
Sonyn sisäiset testit ovat osoittaneet, että 64 kbit/s ATRAC3plus on äänenlaadultaan yhtä hyvä kuin 128 kbit/s MP3. Näissä testeissä tosin on saatettu käyttää puolueellista koemateriaalia. Toisissa testeissä on todettu, että muut ATRAC-versiot ovat äänenlaadullisesti heikompia kuin muut modernit koodekit (MP3, AAC, Vorbis). Sonyn digitaalisten äänisoittimien mukana tulee SonicStage-ohjelmisto, joka vaaditaan tiedostojen muuntamiseksi ATRAC3plus-formaattiin. Ohjelmiston voi ladata myös internetistä.
Rasimäen pysäkki

Rasimäen pysäkki (lyh. Rmk) on lakkautettu rautatieliikennepaikka Iisalmi–Kontiomäki-rataosalla Kajaanissa. Se sijaitsi syrjäisellä paikalla lähellä Oulun ja Itä-Suomen läänien rajaa. Rasimäen pysäkkirakennus oli puinen Platformskjul IV -tyyppinen rakennus radan länsipuolella. Liikennepaikka avattiin liikenteelle 16. lokakuuta 1904. Pysäkkirakennus rakennettiin samana vuonna ja sitä laajennettiin vuonna 1942. Liikennepaikka muutettiin miehittämättömäksi 31. toukokuuta 1970 ja henkilöliikenne lakkautettiin 28. toukokuuta 1972. Lopullisesti Rasimäki lakkautettiin 31. toukokuuta 1981. Pysäkkirakennus ja sivuraiteet on purettu. Asema-alueella on vielä nähtävissä joitakin merkkejä pysäkistä, kuten esimerkiksi pari valopylvästä.
Aiheesta muualla

Vaunut.org: Kuva Rasimäen pysäkistä
Vaunut.org: Piirros Rasimäen pysäkistä
| n k Perustiedot Wikidatassa: Rasimäen pysäkki (Q5479910)ohje |
| --- | --- |
esiintymä kohteesta: rautatieasema
valtio: Suomi
sijaitsee hallinnollisessa alueyksikössä: Kajaani
koordinaatit: 63°58′N 27°28′E﻿ / ﻿63.97°N 27.47°E﻿ / 63.97; 27.47
Qashqadaryo

Qashqadaryo Kitobin luona.
Qashqadaryo (uzb. kyrill. Қашқадарё, ven. Кашкадарья́, Kaškadarja) on joki Tadžikistanissa ja Uzbekistanissa. Sen pituus on 378 kilometriä ja valuma-alueen laajuus 8 780 tai 12 000 neliökilometriä.
Joki saa alkunsa Šingasoi-nimisenä Tadžikistanin Sugdin maakunnan Obixundavuorilta 2 960 metrin korkeudesta. Se virtaa syvässä ja kapeassa laaksossa, jossa se saa useita sivujokia. Jokilaakso laajenee tasangolle tultaessa, missä kaikki vesi käytetään keinokasteluun. Joki ehtyy Maymanoqdaryo-nimisenä Qarshin aavikolle.
Qashqadaryon keskimääräinen virtaus ennen tasankoa on 24,9 kuutiometriä sekunnissa. Lähes kaksi kolmasosaa vesimäärästä saadaan sulamis- ja sadevesistä maalis-kesäkuussa. Säännöstelyä varten on rakennettu Chimqoʻrgʻonin tekojärvi. Lisävettä saadaan kanavia pitkin Zarafshonista.
Dutty Rock

| Dutty Rock Sean Paul |
| --- | --- | --- |

Studioalbumin tiedot
 Julkaistu: 24. syyskuuta 2002
 Tuottaja(t): Jeremy Harding
 Tyylilaji: dancehall, hip hop
 Kesto: 71.56
 Levy-yhtiö: Atlantic Warner Music Group VP Records Virgin Records (Kanada)
Sean Paulin muut julkaisut
| Stage One 2000 | Dutty Rock 2002 | The Trinity 2005 |
Dutty Rock on dancehall-artisti Sean Paulin toinen studioalbumi. Albumi julkaistiin 24. syyskuuta 2002.
Taustatietoa

Albumi menestyi paljon paremmin kuin Paulin edellinen albumi Stage One. Dutty Rock sijoittui Billboard 200 -listan 9. sijalle ja Britannian albumilistan 2. sijalle. Albumi sisältää myös Paulin listaykköshitit ”Get Busy” ja ”Baby Boy” (feat. Beyoncé). Albumin muut singlet olivat ”Gimme the Light”, ”Like Glue” ja ”I’m Still in Love with You”. Albumin kaikki singlet sijoittuivat vähintään kuuden parhaan joukkoon Britannian singlelistalla. Albumia myytiin ensimmäisellä viikolla 65 000 kappaletta, ja kaikkiaan sitä on myyty 6 miljoonaa kappaletta.lähde? Paul sai Dutty Rockista myös parhaan reggae-albumin Grammy-palkinnon.
Kappaleet

"Dutty Rock Intro"
"Shout (Street Respect)"
"Gimme The Light"
"Like Glue"
"Get Busy"
"Top Of The Game" (feat. Rahzel)
"Police Skit"
"Ganja Breed" (feat. Chico)
"Concrete"
"I'm Still in Love with You" (feat. Sasha)
"International Affair" (feat. Debbie Nova)
"Can You Do The Work" (feat. Ce'Cile)
"Punkie"
"My Name"
"Jukin' Punny"
"Uptown Haters Skit"
"Gimme The Light (Pass The Dro-Voisier Remix)" (feat. Busta Rhymes)
"Bubble" (feat. Fahrenheit)
"Shake That Thing"
"Esa Loca" (feat. Tony Touch & R.O.B.B.)
"It's On"
"Punkie (Español)"
"Baby Boy" -kappale löytyy myös Beyoncén Dangerously in Love -albumilta.
Singlet

"Gimme the Light" (2002)
"Get Busy" (4. maaliskuuta 2003)
"Like Glue" (1. heinäkuuta 2003)
"Baby Boy" (3. elokuuta 2003)
"I'm Still in Love with You" (17. helmikuuta 2004)
Dylan Armstrong

| Mitalit | Mitalit | Mitalit |  |
| --- | --- | --- | --- |
|  Dylan Armstrong |  Dylan Armstrong |  Dylan Armstrong |  |
Maa:   Kanada
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Peking 2008 | kuulantyöntö |  |
| MM-kilpailut  | MM-kilpailut  | MM-kilpailut  |  |
|  Hopeaa | Daegu 2011 | kuulantyöntö |  |
|  Pronssia | Moskova 2013 | kuulantyöntö |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Pronssia | Doha 2010 | kuulantyöntö |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Rio de Janeiro 2007 | kuulantyöntö |  |
|  Kultaa | Guadalajara 2011 | kuulantyöntö |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Delhi 2010 |  kuulantyöntö |  |
Dylan Armstrong (s. 15. tammikuuta 1981 Kamloops, Brittiläinen Kolumbia) on kanadalainen kuulantyöntäjä. Hänen nykyisenä valmentajanaan toimii entinen moukarinheiton olympiakultamitalisti Anatoli Bondartšuk.
Ennen kuin Armstrong keskittyi täysin kuulantyöntöön vuonna 2004, oli hän myös lahjakas moukarin- ja kiekonheittäjä. Hän saavutti Pan-Amerikan juniorimestaruuskilpailuissa 1999 kultaa moukarinheitossa, hopeaa kuulantyönnössä ja pronssia kiekonheitossa. Hän pitää edelleen hallussaan moukarinheiton Pohjois-Amerikan lukio- ja nuorisotason ennätyksiä. Samasta lajista Armstrong voitti nuorten MM-hopeaa vuonna 2000.
Armstrong sai pronssia Jeux de la Francophonie -kilpailuiden kuulantyönnössä  2001. Osakan MM-kilpailuissa 2007 hän sijoittui yhdeksänneksi. Saman vuoden Pan Amerikan kisoissa Rio de Janeirossa hän voitti kultaa tuloksella 20,10. Valencian sisäratojen MM-kilpailuissa 2008 hän karsiutui loppukilpailusta.
Armstrong sijoittui Pekingin olympialaisissa 2008 kuulantyönnön loppukilpailussa alun perin neljänneksi häviten Valko-Venäjän Andrei Mih’nevitšille vain yhdellä senttimetrillä. Hänen finaalituloksensa 21,04 metriä oli silloinen Kanadan ulkoratojen ennätys. Vuonna 2014 Armstrong nousi kilpailun kolmanneksi kun Mih’nevitš hylättiin dopingin vuoksi. Berliinin MM-kilpailuissa 2009 hän karsiutui loppukilpailusta. Dohan sisäratojen MM-kilpailuissa 2010 hän sijoittui alun perin neljänneksi Kanadan ennätyksellä 21,39, mutta nousi myöhemmin kolmanneksi Andrei Mih’nevitšin dopinghylkäyksen jälkeen. Armstrong työnsi 2. kesäkuuta 2010 Baunatalissa Kanadan ennätykseksi tuloksen 21,58 m. Delhin Kansainyhteisön kisoissa 2010 hän voitti kultaa tuloksella 21,02.
Vuonna 2011 Armstrong paransi Kanadan ennätystä kahdesti työnnettyään huhtikuussa 21,72 m ja kesäkuussa 22,21 m. Daegun MM-kilpailuissa hän voitti hopeaa tuloksella 21,64 m ja Pan-Amerikan kisoissa Guadalajarassa kultaa tuloksella 21,30 m. Istanbulin sisäratojen MM-kilpailuissa 2012 hän karsiutui loppukilpailusta. Lontoon olympialaisissa 2012 hän sijoittui viidenneksi. Yleisurheilun MM-kilpailuissa Moskovassa 2013 Armstrong sijoittui kuulantyönnössä pronssille tuloksella 21,34.
Armstrong on voittanut Kanadan mestaruuden kuulantyönnössä 2006, 2007, 2008, 2009, 2010, 2011 ja 2012, moukarinheitossa 2000, 2001, 2002 sekä kiekonheitossa 2000.
Henkilökohtaiset ennätykset

Lähde: IAAF ja Tilastopaja
Kuulantyöntö: ulkoradoilla 22,21 m (25.6.2011 Calgary, Kanadan ennätys), hallissa 21,39 m (13.3.2010 Doha, Kanadan ennätys)
Moukarinheitto: 71,51 m (19.4.2003 Walnut)
Kiekonheitto: 54,60 m (18.7.2000 Montréal)